Да пачатку вандроўкі Тышкевіч меў вопыт збірання і сістэматызацыі археалагічных калекцый. Але менавіта падчас скандынаўскага падарожжа ён стаў музейным спецыялістам, правадніком ідэі стварэння на базе прыватных калекцый публічнага “літоўска-рускага музея”. Веды, атрыманыя падчас падарожжа, дазволілі яму скласці праект Віленскага музея старажытнасцяў, а пазней пабудаваць яго экспазіцыю па лепшых узорах таго часу.